《送归德太守张信卿诗》
明代·靳贵

黄河之水天上来，孤城归德当其灾。耄倪往往化鱼鳖，官府其其生蒿莱。

水头低者已十丈，俯视城中翻作杯。产蛙沈灶乃常事，此民此地真危哉。

城边父老泣相语，黄河之水有时去。争如官吏险于河，暴敛强征谁敢拒。

鬻男质女尚催科，平地黄河可奈何。黄河不治民不死，若治黄河死更多。

传语州民莫怨煎，新来太守才且贤。豺狼敛迹河伯遁，行见击壤歌尧年。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。